預設模式網絡

預設模式網絡，又有叫反作業網絡，喺神經科學上係指一個大規模腦網絡。呢個網絡包含多個腦區，而根據神經科學上嘅研究，預設模式網絡會喺幾個情況下最活躍：
當個人醒緊、但冇特別話做緊乜嘢要求專注嘅工作嗰陣，例如個人可能發緊白日夢，個腦處於閒置狀態，而當個人開始集中精神做一個作業嗰時，預設模式網絡好多時活躍程度會下降；
當個人諗緊自己或者其他人嗰陣；
當個人回想緊過去或者計劃緊未來嗰陣。

有證據顯示，DMN 異常同腦退化以及自閉症譜系有關。

相關腦區 
預設模式網絡係一個大型嘅腦網絡，包含多個腦區：

同諗自己相關 
後帶狀皮層同楔前部：負責將由下至上嘅訊息結合落去記憶同感知嚟嘅訊息嗰度；腹側後帶狀皮層喺任何預設模式網絡嘅作業當中都會啟動，而背側後帶狀皮層就同意識比較有關。
中部前額皮層：做有關自己以及同自己好接近嘅人。
角回：會幫手回想情節記憶。

背側子系統 
背中側前額皮層：會幫手推斷其他人嘅行動背後嘅意圖。
顳頂交界點：幫手做心智理論嘅功能。
外側顳葉：幫手提取有關社交嘅語義記憶。

中側顳葉子系統 
普遍：自傳式記憶
海馬體：形成新嘅記憶，仲有係回想過去同想像未來。
後下側頂葉：聽覺、視覺、同體感訊息嘅交界處。

注意力
心流
時覺

攷

拎 

神經科學